|  |  |
| --- | --- |
|  | |
| **МИНИСТАРСТВО ГРАЂЕВИНАРСТВА,** | |
| **САОБРАЋАЈА И ИНФРАСТРУКТУРЕ** | |
| Број:404-02-132/28/2019-02 | |
| Датум:03.02.2020. године | |
| Немањина 22-26, Београд | |

**ПРЕДМЕТ:** **Појашњење конкурсне документације за јавну набавку Услуге надзорног органа- Инжењер на пројекту Сектор 1 и Сектор 2, ЈН број: 32/2019**

У складу са чланом 63. став 2. и став 3. Закона о јавним набавкама („Службени гласник Републике Србије“, бр. 124/12, 14/15 и 68/15), објављујемо следећи одговор, на питање:

**ПИТАЊЕ 1**

Смаратмо да је податке о најмањем времену ангажовања (број календарских дана) датих у оквиру Поглавља 8. конкурсне документације – Табела ангажовања стручног надзора за Партију 1 и Партију 2 потребно ревидовати, имајући у виду скраћење трајања уговора у односу на првобитно планирани, односно да је до предвиђеног рока за завршетак услуга стручног надзора (31.12.2021. године) остао неупоредиво мањи број дана него што је тренутно предвиђено Табелом.

**ОДГОВОР 1**

Наручилац остаје при наводинма из конкурсне и сматра да податке у конкурсној документации о најмањем времену ангажовања (број календарских дана) датих у оквиру Поглавља 8. конкурсне документације – Табела ангажовања стручног надзора за Партију 1 и Партију 2, не би требало мењати.

**ПИТАЊЕ 2**

Молим Вас потврдите да Пружалац услуге није обавезан да пружа услуге током периода за отклањање недостатака на обе Секције након 31.12.2021. године, имајући у виду предвиђени рок завршетка уговора за услуге надзора.

**ОДГОВОР 2**

Неопходно је да  Пружалац услуге пружа услуге током периода за отклањање недостатака на обе Секције до прибављања позитивног Извештаја Пријављеног тела и Комисије за технички преглед објекта на основу којих се може добити употребна дозвола и дозвола за коришћење којим се дозвољава пуштање у рад структурних подсистема железничког система пруге Београд Центар-Стара Пазова-Нови Сад.

Уколико буде потребно да се предметне услуге пружају и након 31.12.2021. године, Уговор ће се анексирати сходно члану 5. Модела уговора.

**ПИТАЊЕ 3**

Молим Вас потврдите да у случају да због непредвиђенихрадова Уговор о извођењу радова не буде завршен до 31.12.2021. године, Наручилац ће са Пружаоцем услуге надзора закључити анекс Уговора којим ће бити дефинисан нови рок за завршетак услуга стручног надзора, као и додатна средства за реализацију Уговора.

**ОДГОВОР 3**

У овом случају Наручилац не може предвидети непредвиђене радове. Посебно напомињемо да у случају уговарања непредвиђених радова и услуга постоји посебна процедура регулисана Законом.

**ПИТАЊЕ 4**

Молимо Вас за продужење рока за предају понуда за јавну набавку – Услуга Надзорног органа – Инжењер на пројекту Сектор 1 и Сектор 2, ЈН број: 32/2019, имајући у виду да је тренутно дефинисани рок за предају понуда (17.02.2020. године) нерадни дан.

**ОДГОВОР 3**

Рок за подношење понуда је 18.02.2020. године.